Աշխարհը «գլոբալացնելու» բուռն ձգտումները առաջ բերեցին ինքնավարանալու կամ անկախանալու անսպասելի բռնկումներ: Ընդ որում, այդ ձգտումները դրսևորում են ոչ միայն ազգային, կրոնական կամ այլ տեսակի տարբերություններով աչքի ընկնող խմբերը, վարչական միավորները, այլև դարերով նույն ազգը համարված, նույն միջավայրում ապրած ու զարգացած հանրությունները: Այս օրերին Եվրոպան իրար խառնած իսպանական Կատալոնիայի հանրաքվեից հետո ինքնավար դառնալու ցանկություն են հայտնել Իտալիայի երկու շրջան` Լումբարդիան և Վենետոն: